Dewasa ngemodalin

Dewasa ngemodalin punika sistem numbas saham utawi sekuritas tiosan sané sampun madué pikolih sané ageng selami tigang kantos roras sasih sané lintang, miwah ngadol sané sampun madué pikolih sané kaon ring masa sané pateh.  

Rikala investasi momentum sampun ajeg pinaka fenomena nénten wénten konsensus indik panlataran indik strategi puniki, miwah para sujana ekonomi madué pikobet rikala pacang ngresepang momentum sareng hipotesis pasar sané efisien miwah hipotesis mamargi acak . Kalih hipotesis utama sampun kasobyahang mangda prasida nlatarang efek momentum ring sajeroning pasar sané efisien. Ring sane kapertama, kaasumsiang investor momentum nanggung resiko sane signifikan antuk ngasumsiang strategi puniki, lan, mawinan punika, pikolih sane tegeh inggih punika kompensasi majeng ring resiko punika.  Strategi momentum sering nyarengin perdagangan saham sané nénten proporsional antuk spread bid-ask sané tegeh ; dadosnyane, mabuat pisan mangda ngambil biaya transaksi ritatkala ngamargiang evaluasi keuntungan momentum.  Teori kaping kalih minehang indik investor momentum ngawigunayang kakirangan parilaksana ring investor tiosan, sekadi investor sané ngamong, reaksi investor sané kalintang miwah kirang, panglalah saking disposisi miwah bias konfirmasi.

Efek musiman utawi kalender minab prasida ngwantu nlatarang makudang-kudang alasan kasuksesan ring strategi investasi momentum. Yéning saham sampun mamargi kaon salami makudang-kudang sasih ngantos panguntat warsa, investor prasida mutusang pacang ngadol sahamnyané antuk tetujon pajak sané ngawinang minakadi efek Januari. Nincapnyane penawaran saham ring pasar ngawinang pangargannyane tedun, ngawinang sane tiosan ngadol. Yening sampun alasan ngadol pajak punika kaicalang, harga saham punika cenderung mawali becik.

 Cingak taler 

 Ekonomi parilaksana
 Model petang faktor Carhart
 Faktor investasi
 Gaya investasi
 Investasi sané volatilitasnyané alit
 Anomali pasar
 Momentum (keuangan)
 Tren nginutin
 Investasi nilai
 Pasca-Pengumuman-Penghasilan-Penyimpangan

 Lis pustaka 

Kategori:Pamodalan